दिल्ली: पुलिसकर्मी पर हमला करने के आरोप में नौ किसान गिरफ्तार
दिल्ली पुलिस ने बुराड़ी में प्रदर्शन स्थल पर अपने एक कर्मी पर हमला करने के आरोप में नौ किसानों को गिरफ्तार किया है।
नई दिल्ली: दिल्ली पुलिस ने बुराड़ी में प्रदर्शन स्थल पर अपने एक कर्मी पर हमला करने के आरोप में नौ किसानों को गिरफ्तार किया है। अधिकारियों ने शुक्रवार को यह जानकारी दी। दिल्ली के बाहरी इलाके बुराड़ी के डीडीए मैदान पर किसान नवंबर के अंत से केन्द्र सरकार के तीन कृषि कानूनों के खिलाफ प्रदर्शन कर रहे हैं। पुलिस के एक वरिष्ठ अधिकारी ने कहा कि बृहस्पतिवार रात करीब साढ़े सात बजे कुछ प्रदर्शनकारी बाहर आए और लाल किले की ओर जाने की कोशिश करने लगे। तभी मुख्य प्रवेश द्वार पर तैनात सहायक उप-निरीक्षक हरबंस लाल ने उन्हें रोक लिया। उन्होंने कहा कि किसानों ने पुलिसकर्मी पर हमला कर दिया और उनकी वर्दी फाड़ दी। पुलिस ने कहा कि मुखर्जी नगर थाने में नौ लोगों के खिलाफ भारतीय दंड संहिता की धाराओं की संबंधित धाराओं के तहत मामला दर्ज कर लिया है।